31. ΝΟΜΟΣ υπ' αριθ. 2062 της 18/19 Απρ. 1952 Περί συμπληρώσεως του Νομ. 89 του 1945. Άρθρον μόνον.-Εις το άρθρ. 2 του Νομ. 89 του 1945 προστίθεται δεύτερον εδάφιον ως ακολούθως: 2.Μέλη της Διοικήσεως της Τραπέζης της Ελλάδος, ων ο διορισμός ηκυρώθη κατά το προηγούμενον εδάφιον και άτινα είχον ήδη απομακρυνθή της υπηρεσίας δυνάμει του Νομ. 3325 του 1944, λόγω καταργήσεως θέσεως, δικαιούνται συντάξεως του βαθμού ον έφερον κατά τον χρόνον της απολύσεώς των, αρχομένης από της χρονολογίας ταύτης. Η σύνταξις αύτη είναι ίση προς την καθοριζομένην κατά την ισχύν του παρόντος, διά τους ομοιοβάθμους των,λαμβανομένης υπ' όψει υπερτεσσαρακονταετούς τραπεζιτικής υπηρεσίας. Εις τους ανωτέρω χορηγούνται επίσης και τα κατά την ισχύν του παρόντος καταβαλλόμενα εις τους τυχόν εξερχομένους της υπηρεσίας ομοιοβάθμους των ποσά εκ του Ταμείου Αυτασφαλείας και οιουδήποτε άλλου Ασφαλιστικού Ταμείου. Αι διατάξεις του παρόντος εδαφίου εφαρμόζονται διά τα μέλη της Διοικήσεως τα προερχόμενα εκ του ανωτέρω προσωπικού της Τραπέζης και κεκτημένα υπερτεσσαρακονταετή Τραπεζιτικήν υπηρεσίαν. Ο παρών Νόμος ψηφισθείς υπό της Βουλή και παρ' Ημών σήμερον κυρωθείς, δημοσιευθήτω διά της Εφημερίδος της Κυβερνήσεως και εκτελεσθήτω ως Νόμος του Κράτους. 